**Contract de servicii**

**nr. \_\_\_\_\_\_\_\_ din \_\_\_\_\_\_\_\_\_\_\_\_\_**

***Preambul***

În temeiul Legii nr.98/2016 privind achizițiile publice, şi a Referatului de Necesitate al Direcției Buget-Fianațe nr. 14.093 din 12.10.2016, s-a încheiat prezentul contract de servicii, **între**

**JUDEȚUL TIMIS, prin CONSILIUL JUDEŢEAN TIMIŞ**, cu sediul în Timişoara, B-dul Revoluţiei din 1989 nr. 17, telefon:0256/406300, fax:0256/406301, cod fiscal 4358029, cont nr. RO89TREZ24A510103560102X, RO73TREZ24A510103560101X, RO08TREZ24A510103560103X deschise la Trezoreria municipiului Timişoara, reprezentată prin **dl. Sorin Mihai GRINDEANU,** având funcţia de **preşedinte al Consiliului Judeţean Timiş,** în calitate de **achizitor**,

şi

**……………………………………..**, cu sediul în …………, str. …………….. nr.1……………, telefon/fax: ……………, numărul de înmatriculare …………….., cod fiscal ……………, cont nr. .………………. deschis la Trezoreria …………………………………., reprezentată prin **d-na ……………………………** având funcţia de **administrator,** în calitate de **prestator**,

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. ***forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g***. zi*** - zi calendaristică; *an* - 365 de zile.

***3.* *Interpretare***

3.1 -În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1 - Prestatorul se obligă să presteze servicii de consultanță în management, să elaboreze **un Raport privind rezultatele analizei efectuate, precum și recomandări de soluționare a eventualelor probleme identificate, dar și de dezvoltare viitoare a capacității instituției,** în conformitate cu obligaţiile asumate prin prezentul contract. Raportul va fi predat în 3 exemplare originale.

***5. Preţul contractului***

5.1 - Preţul convenit pentru îndeplinirea contractului, plătibil prestatorului de către achizitor pentru serviciile prestate menționate la art.4.1 este de ………………………. lei la care se adaugă TVA .

***6.* *Durata contractului***

6.1 – Durata prezentului contract este de 90 de zile de data semnării acestuia.

***7. Executarea contractului***

7.1 – Executarea contractului începe la data constituirii garanției de bună execuție, iar termenul de prestare al serviciilor de către prestator va fi de 45 de zile de la data primirii ordinului de începere a prestării serviciilor.

***8.* *Documentele contractului***

8.1 - Documentele contractului sunt:

a) caietul de sarcini nr. ……………………

b) oferta tehnică și financiară …………… din catalogul electronic;

c) garanția de bună execuție;

d) angajament de susținere a terțului susținător și documente anexă, dacă este cazul.

***9.* *Obligaţiile principale ale prestatorului***

9.1- Prestatorul se obligă să presteze serviciile la standardele şi performanţele prezentate în propunerea tehnică, anexă la contract**.**

9.2 – Prestatorul se obligă să presteze serviciile în conformitate cu graficul de prestare prezentat în caietul de sarcini.

9.3 - Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

***10.* *Obligaţiile principale ale achizitorului***

10.1 - Achizitorul se obligă să recepţioneze serviciile prestate în termen de 15 zile potrivit clauzei de la art.14.

10.2–Achizitorul se obligă să plătească factura în termen de 14 zile de la data emiterii facturii, iar factura nu se emite înainte de efectuarea recepției și semnarea procesului verbal de receptie.

***11.* *Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, achizitorul va deduce 2 % din valoarea contractului, ca penalităţi, pe lună sau fracţiune de lună, până la îndeplinirea efectivă a obligaţiilor.

11.2 **-** În cazul în care achizitorul nu onorează facturile în termen de 14 zile de la expirarea perioadei prevăzute la clauza 10.2, acesta are obligaţia de a plăti, o dobândă penalizatoare în procent de 2 % din valoarea contractului, ca penalităţi, pe lună sau fracţiune de lună, care curge de la scadenţă până la momentul plăţii, până la îndeplinirea efectivă a obligaţiilor.

11.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.5 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Alte resposabilităţi ale prestatorului***

12.1 **-** (1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

12.2 - Prestatorul este pe deplin responsabil pentru execuţia serviciilor în conformitate cu graficul de prestare cuprins în caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***13. Alte responsabilităţi ale achizitorului***

13.1- Achizitorul are obligaţia de a pune la dispoziţie prestatorului orice facilităţi şi/sau informaţii pe care acesta le-a cerut şi pe care le consideră necesare pentru îndeplinirea contractului.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2 - Recepţia serviciilor va avea loc la sediul achizitorului. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***15. Garanţia de bună execuţie a contractului***

15.1 - Prestatorul se obligă să constituie garanţia de bună execuţie a contractului in termen de 5 zile de la încheierea contractului în cuantum de 10% din valoarea contractului, respectiv suma de .............................. lei, pentru perioada de la semnarea contractului pana la semnarea procesului verbal de recepție finală a prestării serviciilor şi oricum înainte de data de începere a prestării serviciilor, prin virament bancar sau printr-un instrument de garantare emis în condiţiile legii de o societate bancară sau de o societate de asigurări.

15.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

15.3 - Achizitorul se obligă să restituie garanţia de bună execuţie, în cel mult 14 zile de la data îndeplinirii de către prestator a obligaţiilor asumate, respectiv după îndeplinirea obligațiilor prestatorului și semnarea procesului verbal de recepție finală a prestării serviciilor.

***16. Terții susținători***

16.1 - Prestatorul are obligația de a prezenta la încheierea contractului, toate angajamentele de susținere încheiate cu terții susținători desemnați în ofertă.

16.2 - Lista terților susținători, cu datele de recunoaștere ale acestora, cât și angajamentele de susținere încheiate cu acestia și documentele anexă din care rezultă modul efectiv prin care terțul susținător va asigura îndeplinirea propriului angajament de susținere se constituie anexă la prezentul contract.

16.3 - În cazul în care prestatorul apelează la susținerea unui terț pentru îndeplinirea criteriilor referitoare la capacitatea tehnică și profesională, prestatorul și tețul susținător răspund în mod solidar pentru executarea contractului.

16.4 - În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al prestatorului asupra terțului susținător este cesionat cu titlu de garanție către achizitor.

***17. Începere, finalizare, întârzieri, sistare***

17.1 - Prestatorul are obligaţia de a începe prestarea serviciilor la data semnării contractului.

17.2 - Serviciile prestate în baza contractului trebuie finalizate în termenul convenit de parţi, termen care se calculează de la data începerii prestării serviciilor, cu respectarea graficului de prestare din ofertă.

17.3 - Dacă pe parcursul îndeplinirii contractului, prestatorul nu este în măsură să respecte termenul de prestare a serviciilor, acesta are obligaţia de a notifica acest lucru, în timp util, achizitorului. Modificarea perioadei de prestare asumate în prezentul contract se face cu acordul parţilor, prin act adiţional.

15.4 - În afara cazului în care achizitorul este de acord cu o prelungire a perioadei de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***18. Amendamente***

18.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalteparţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***20. Soluţionarea litigiilor***

20.1 - Achizitorul şi prestatorul vor depune toate eforturile pentru a rezolva pe cale amiabilă, orice neînţelegere cu privire la realizarea prevederilor prezentului contract.

20.2 - Dacă după 15 zile de la încercarea rezolvării acestor neînţelegeri nu se ajunge la un rezultat favorabil ambelor părţi contractante, partea vătămată se poate adresa instanţelor judecătoreşţi competente pentru soluţionarea litigiului, de la sediul achizitorului.

***21. Comunicări***

21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

21.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii.

***22. Legea aplicabilă contractului***

22.1 - Contractului i se vor aplica legile din România.

Părţile au înţeles să încheie azi \_\_\_\_\_\_\_\_\_\_\_\_\_\_\_\_\_\_\_ prezentul contract în două exemplare, câte unul pentru fiecare parte.

**Achizitor, Prestator,**

**JUDEŢUL TIMIŞ SC ……………………. SRL**

**Preşedinte Administrator**

**Sorin Mihai Grindeanu**

**Control Financiar Preventiv**

**Serviciul Juridic şi Contencios**

**Serviciul Managementul Proiectelor şi Achiziţii Publice**

**Georgeta Prisecaru**